**ZÁPISNICA O VYHODNOTENÍ PONÚK**

**časť predmetu zákazky 3. Modernizácia stredisko odb. výcviku Háčko**

podľa § 53 ods. 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Číslo spisu:**  ID 3459

**Verejný obstarávateľ:** Stredná odborná škola hotelových služieb a dopravy (Lučenec)

**Predmet zákazky:** **SOŠHSaD-LC-MOV – Kuchynské zariadenie**

**Vyhlásené:** vo Vestníku ÚVO č. 116/2023 zo dňa 14.06.2023 pod značkou oznámenia 20351- MST, v Európskom vestníku 2023/S 112-352010 zo dňa 13.06.2023

**Postup:** nadlimitná zákazka §66 (7) ZVO

**Typ zákazky:** zákazka na dodanie tovaru

**Predkladanie ponúk: 10. 07. 2023 do 09:00** hod. elektronicky prostredníctvom komunikačného rozhrania

systému Josephine

**Otváranie ponúk: 10. 07. 2023** **o 09:30** on-line sprístupnením, miestom „on-line“ sprístupnenia ponúk bola webová adresa https://josephine.proebiz.com

**Typ zákazky:** zákazka na dodanie tovaru

Ponuky vyhodnocovala komisia v nasledovnom zložení:

**Ing. Patrik Koštialik** správca siete a IKT

Stredná odborná škola hotelových služieb a dopravy Lučenec

**Ing. Eva Sirági**  referentka oddelenia riadenia projektov

Banskobystrický samosprávny kraj

**Mgr. Jana Vašičková** odborná referentka pre verejné obstarávanie

Banskobystrický samosprávny kraj

**Mgr. Zuzana Šimková** odborná referentka pre verejné obstarávanie

Banskobystrický samosprávny kraj

V lehote na predkladanie ponúk boli predložené ponuky nasledovných uchádzačov:

1. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452

2. Gastro Marček s.r.o., K. Kuzmányho 3, 984 01 Lučenec, IČO: 47834358

**VYHODNOTENIE PONÚK Z HĽADISKA SPLNENIA KRITÉRIA NA VYHODNOTENIE PONÚK.**

Verejný obstarávateľ v zmysle § 66 ods. 7 ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.

Na základe vyššie uvedeného komisia po otvorení ponúk pristúpila k vyhodnoteniu ponúk z hľadiska splnenia kritéria na vyhodnotenie ponúk, ktorým je v prípade tohto verejného obstarávania celková cena za predmet zákazky v EUR s DPH. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**Poradie úspešnosti uchádzačov na základe kritéria na vyhodnotenie ponúk:**

**3. Modernizácia stredisko odb. výcviku Háčko**

|  |  |  |
| --- | --- | --- |
| **PORADIE UCHÁDZAČOV** | **IDENTIFIKÁCIA UCHÁDZAČA** | **NÁVRH UCHÁDZAČA NA PLNENIE KRITÉRIÍ - CELKOVÁ CENA ZA CELÝ PREDMET ZÁKAZKY V EUR S DPH** |
| **1.** | **GASTRO VRÁBEľ s.r.o, M.R.Štefánika 1832, 026 01 Dolný Kubín, IČO: 43897452 – PONUKA VYLÚČENÁ §53 ODS. 5 PŚM. B) ZVO** | **12 720,00 € s DPH** |
| **2.** | **Gastro Marček s.r.o., K. Kuzmányho 3, 984 01 Lučenec, IČO: 47834358 – úspešný uchádzač** | **13 129,20 € s DPH** |

**VYHODNOTENIE Z HĽADISKA SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY (PRE**

**ČASŤ PREDMETU 3. Modernizácia stredisko odb. výcviku Háčko**

**).**

**ČASŤ PREDMETU 3. Modernizácia stredisko odb. výcviku Háčko**

Po vyhodnotení ponúk z hľadiska splnenia kritéria pristúpila komisia k vyhodnoteniu ponuky uchádzača, ktorý sa umiestnil na prvom mieste.

**GASTRO VRÁBEľ s.r.o, M.R.Štefánika 1832, 026 01 Dolný Kubín**

Komisia preskúmala ponuku uchádzača a skonštatovala, že ponuka uchádzača obsahuje všetky doklady a dokumenty, ktoré verejný obstarávateľ požadoval predložiť na preukázanie splnenia jeho požiadaviek na predmet zákazky, konkrétne nasledovné dokumenty:

* PODPÍSANÝ NÁVRH UCHÁDZAČA NA PLNENIE KRITÉRIÍ. Komisia skontrolovala návrh uchádzača na plnenie kritérií a skonštatovala, že cena za predmet zákazky korešponduje s cenou uvedenou v systéme JOSEPHINE, s oceneným položkovým rozpočtom a s vyplnenou prílohou súťažných podkladov v časti „G“ NÁVRH UCHÁDZAČA NA PLNENIE KRITÉRIÍ.
* uchádzač predložil prílohu, konkrétne vyplnenú prílohu č. 3 k SP Priloha\_c\_3\_k\_SP\_NUnPK\_TSPT\_KuchZar\_cast\_c\_2.xlsx, a aj v podpísanom formáte .pdf. Komisia prekontrolovala dokument predložený uchádzačom a zistila, že jednotlivé položky sa zhodujú s položkami predloženými verejným obstarávateľom v súťažných podkladoch. Uchádzač pri položke Konvektomat uvádza iné parametre ako požadoval verejný obstarávateľ, konkrétne:

Komisia vyhodnocovala položky na základe porovnania technických parametrov zariadení, ktoré uchádzač identifikoval v ponuke. Komisia skonštatovala, že položka Konvektomat nespĺňa min. požadované parametre nasledovne:

**1. Konvektomat**

**Požiadavka min: 6x GN1/1 alebo 12x GN ½**

Ponúkaný stroj má orientáciu zásuvov na hĺbku. Teda nie je možné vložiť GN nábody ½ pokiaľ by nemusel byť použitý ďalší mechanizmus ako tieto GN zafixovať. (Znamená to pre obsluhu ďalšie komplikácie pri manipulácii?). Variabilita použitia GN aj menších rozmerov ako GN 1/1, ½ alebo 1/3 bez použitia ďalších pomocných modulov je prínosom pre klienta. Tento bod výrobca nespĺňa.

**Požiadavka Rozteč zásuvov min 68mm.**

S prihliadnutím na technickú špecifikáciu stroja B611b Retigo dostupné z oficiálneho kanála výrobcu sme zistili rozstup zásuvov iba 65mm. Znamená to, že klient nebude môcť využiť všetky zásuvy pri práci s GN 1/1 65mm, musí teda znížiť kapacitu vkladaným GN. Tento bod výrobca nespĺňa

ovládanie: min. 10'' grafický displej

**Požiadavka min. 10'' grafický displej**

S prihliadnutím na technickú špecifikáciu stroja B611b Retigo dostupné z oficiálneho kanála výrobcu sme zistili, že displej je iba 8“. pre lepšie užívateľské užívanie je 10“ argonomickejšie. Na základe uskutočneného prieskumu trhu vieme, že stroj s požadovanými parametrami je schopných dodať aspoň päť potencionálnych dodávateľov minimálne dva rôzne zariadenia s požadovaným displejom zadaným v požiadavke.

Možnosť vzdialeného pripojenia WI-FI

**Požiadavka vzdialenej správy pomocou Wifi**

Vzdialená správa pomocou Wifi konektivity do siete Internet. – tento bod výrobca nespĺňa, verejný obstarávateľ neidentifikoval z dostupných zdrojov túto funkciu stroja B611b Retigo

Vzhľadom na uvedenú skutočnosť verejný obstarávateľ na odporúčanie komisie dňa 24.07.2023 v súlade s § 40 ods. 6 písm. a) ZVO v spojení s § 53 ods. 5 písm. b) ZVO vylúčil uchádzača ako aj jeho ponuku z procesu verejného obstarávania. Proti vylúčeniu neboli doručené námietky. Z uvedeného dôvodu bolo zostavené nové poradie uchádzačov:

1. **Gastro Marček s.r.o., K. Kuzmányho 3, 984 01 Lučenec**

**Návrh na plnenie kritéria: 13 129,20 € s DPH**

Komisia pristúpila k vyhodnoteniu ponuky uchádzača, ktorý sa z hľadiska splnenia kritéria umiestnil na prvom mieste v takto upravenom poradí.

**Gastro Marček s.r.o., K. Kuzmányho 3, 984 01 Lučenec**

Komisia preskúmala ponuku uchádzača a skonštatovala, že uchádzač vo svojej ponuke predložil nasledovné dokumenty:

* uchádzač predložil prílohu, konkrétne vyplnenú prílohu č. 3 k SP Priloha\_c\_3\_k\_SP\_NUnPK\_TSPT\_KuchZar\_cast\_c\_2.xlsx, a aj v podpísanom formáte .pdf. Komisia prekontrolovala ocenený položkový rozpočet predložený uchádzačom a zistila, že sa zhoduje s neoceneným položkovým rozpočtom (výkazom výmer) predloženými verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa na predmet zákazky.
* uchádzač predložil vyplnenú prílohu č. 2 k SP „PODPÍSANÝ NÁVRH UCHÁDZAČA NA PLNENIE KRITÉRIÍ“ osobou oprávnenou konať za uchádzača. Komisia skontrolovala návrh uchádzača na plnenie kritérií a skonštatovala, že cena za predmet zákazky korešponduje s cenou uvedenou v systéme JOSEPHINE, s oceneným položkovým rozpočtom a s vyplnenou prílohou súťažných podkladov v časti „G“ NÁVRH UCHÁDZAČA NA PLNENIE KRITÉRIÍ.

Komisia konštatuje, že v zmysle súťažných podkladov časti C. Obchodné podmienky uchádzač samotným aktom predloženia ponuky vyjadril súhlas so zmluvnými podmienkami uvedenými v záväznom návrhu zmluvy o dielo, ktorá tvorí prílohu č. 1 súťažných podkladov, v ponuke sa nenachádzajú žiadne výhrady alebo úpravy v obchodných podmienkach (zmluve o dielo).

Komisia zároveň konštatuje, že ponuková cena uchádzača sa jej nejaví ako mimoriadne nízka, z uvedeného dôvodu nepovažuje za potrebné žiadať uchádzača o vysvetlenie jeho ponuky v tomto zmysle.

**ZÁVEREČNÉ STANOVISKO KOMISIE**

Komisia konštatuje, že ponuka uchádzača **Gastro Marček s.r.o., K. Kuzmányho 3, 984 01 Lučenec** splnila podmienky stanovené verejným obstarávateľom na predmet zákazky a  uchádzač predložil ponuku v požadovanej forme. Ponuka uchádzača bola z hľadiska najnižšej ceny vyhodnotená ako prvá v poradí.

Proces vyhodnotenia splnenia podmienok účasti uchádzača v zmysle § 40 ZVO je zachytený v príslušnej zápisnici.

Komisia konštatuje, že v celom procese predmetného verejného obstarávania nebol identifikovaný konflikt záujmov.

Komisia konštatuje, že žiaden člen komisie nemal výhrady proti priebehu vyhodnocovania ponúk.

Členovia komisie prehlasujú, že s obsahom zápisnice v plnej miere súhlasia.

V Banskej Bystrici, dňa 04.08.2023

**Ing. Patrik Koštialik**  (potvrdené elektronicky)

**Ing. Eva Sirági**  (potvrdené elektronicky)

**Mgr. Jana Vašičková** (potvrdené elektronicky)

**Mgr. Zuzana Šimková** (potvrdené elektronicky)